cyanic-selkie/wikianc huggingface dataset:
Ստորո (կոմունա)
Բնակչությունը կազմում է 4552 մարդ, բնակչության խտություն՝ 72 մարդ/կմ²։ Զբաղեցնում է 62, 88 կմ² մակերես։ Փոստային ինդեքս՝ 38089։ Հեռախոսային կոդ՝ 0465։
Ծանոթագրություններ
Կատեգորիա:Իտալիայի բնակավայրեր
Իտալիայի հայ մշակութային միություն
Իտալիայի հայ մշակութային միություն, հիմնվել է 1945 թվականին, Միլանում՝ մի խումբ Մխիթարյան նախկին սաների նախաձեռնությամբ։ Հաջորդաբար նախագահներ են եղել բանաստեղծ, ատամնաբույժ Արամայիս Սրապյանը, բժիշկ Կարապետ Պոռանյանը և Հրանդ Բամպակյանը։ Միությունը կազմակերպում է հայ արվեստն ու մշակույթը ներկայացնող միջոցառումներ։
Կատեգորիա:Իտալահայ մշակութային կազմակերպություններ Կատեգորիա:Իտալահայ կրթություն
(7986) Ռումինիա
(7986) Ռումինիա (Romania), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 1-ին Շելտ Բասի կողմից Սայդինգ Սփրինգում ։
Միջին հեռավորությունը Արեգակից կազմում է 2,113602 ա. մ., առավելագույնը մոտենում է 1,8456 ա. մ. հեռավորության վրա և հեռանում 2,3816 ա. մ. ։ Արեգակի շուրջ մեկ ամբողջական պտույտ է կատարում 1122,36 երկրային օրվա ընթացքում, իր ուղեծրով շարժվելով միջինում 0,320752 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2° անկյուն։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Շելտ Բասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
1902
Մահեր
Կատեգորիա:1902 Կատեգորիա:Տարեթվեր
Դուբովկա (գյուղ, Զենկովի շրջան)
Դուբովկա (Дубівка), գյուղ Ուկրաինայի Պոլտավայի մարզի Զենկովի շրջանում։ Բնակավայրը նախկինում նաև անվանվել է Պերելեսկի։
2001 թվականի տվյալներով Դուբովկա գյուղում բնակվում էր 121 մարդ։ Բնակավայրը զբաղեցնում է 0,681 կմ² տարածք։ Բնակչության խտությունը կազմում էր 177,68 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Զենկովի շրջանի բնակավայրեր Կատեգորիա:Ուկրաինայի գյուղեր
Ստորոժնիցա
Ստորոժնիցա (Сторожниця), գյուղ Ուկրաինայի Անդրկարպատյան մարզի Ուժգորոդի շրջանում։
2001 թվականի տվյալներով Ստորոժնիցա գյուղում բնակվում էր 2 623 մարդ։ Բնակավայրը զբաղեցնում է 0,25 կմ²։
Արտաքին հղումներ
Կատեգորիա:Ուկրաինայի Անդրկարպատյան մարզի Ուժգորոդի շրջանի բնակավայրեր Կատեգորիա:Ուկրաինայի գյուղեր Կատեգորիա:1752 թվականին հիմնադրված բնակավայրեր
Ուրբան Լոջիստիք Սերվիսիս
Ուրբան Լոջիստիք Սերվիսիս (կրճ. ՈւԼՍ, Urban Logistic Services, կրճ. ULS), առաջին լոգիստիկ 3PL (Third Party Logistics ) օպերատորը Հայաստանում ։
2015 թվականին «Ուրբան Լոջիստիք Սերվիսիս» ընկերությունն արժանացել է «ԴիջիԹեք 2015» բիզնես–ֆորումի շրջանակներում անցկացված մրցանակաբաշխության մրցանակին՝ «ՏՏ լուծումների լավագույն կիրառումը լոգիստիկ բնագավառում» անվանակարգում ։
Արտաքին հղումներ
ՈւԼՍ ընկերության պաշտոնական կայք
Կատեգորիա:Հայկական ընկերություններ
Ալավերդի (ժամանակավոր գետակ)
Ալավերդի, ժամանակավոր գետակ հայկական լեռնաշխարհում, Դեբեդի ավազանում։ Դեբեդի մեջ է թափվում ձախից։ Երկարությունը 10 կմ ։
Ծանոթագրություններ
Կատեգորիա:Հայկական լեռնաշխարհի գետեր Կատեգորիա:Դեբեդ գետի վտակներ
Շարլիկբաշ
Շարլիկբաշ (Шарлыкбаш, Шарлыҡбаш, Шырлыкбаш), գյուղ Ռուսաստանի Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 76 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Շարանսկի շրջանի բնակավայրեր
Կոդո (Բրազիլիա)
Կոդո (Codó), համայնք Բրազիլիայի Հյուսիսարևելյան տարածաշրջանում՝ Մարանիան նահանգի կազմում։ Մունիցիպալիտետ Մարանիան նահանգի արևելյան մարզում։ Մտնում է Կոդոյի գավառի մեջ։ Բնակչությունը կազմում է 123.116 մարդ՝ 2020 թվականի տվյալներով ։ Գրավում է 4 364,499 կմ2 տարածք։ Բնակչության խտությունը՝ 26,4 մարդ/կմ²։
Աշխարհագրություն
Կլիման հասարակածային է։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Մարանիան նահանգի բնակավայրեր
Մենեջմենթի բարձրագույն ուսումնարան
Ավելի վաղ (1998-2015) դպրոցn անվանվել է «Միջազգային քոլեջ» բարձրագույն ուսումնարան (Висше училище „Международен колеж), որը տեղակայված է եղել Ալբենա հանգստավայրում (Դոբրիչի մարզ)։
ԲՈՒՀի գլխավոր կորպուսը գտնվում է Վառնայում։ ՎՄՀ ընդունում է ուսանողներ ավելի քան 40 երկրներից ։ Առաջարկում է բիզնեսի, զբոսաշրջության, IT, հյուրանոցային մենեջմենթի և խոհարարական արվեստների ոլորտում բակալավրի և մագիստրոսի աստիճանի ծրագրեր։
Պատմություն
1992 թվականին Ալբենա հանգստավայրում «Հյուրանոցային մենեջմենթ» ուսումնական ծրագրով ուսուցում է բացվել։ Ծրագիրը մշակվել է Բուլղարիայի և Նիդերլանդների համագործակցության արդյունքում։ 1993 թվականին այդ ծրագրի հիման վրա ստեղծվել է Բուլղարա-հոլանդական մենեջմենթի դպրոցը (Bulgarian-Dutch School of Management): Հետագայում դպրոցն անվանափոխվել է Մենեջմենթի միջազգային ինստիտուտ (International Institute of Management):
2015 թվականի մայիսի 21-ին Բուլղարիայի Հանրապետության Ազգային ժողովի որոշմամբ Ալբենա հանգստավայրում գտնվող «Միջազգային քոլեջ» բարձրագույն ուսումնարանը վերստեղծվել է Մենեջմենթի բարձրագույն ուսումնարանի Վառնա քաղաքում՝ մասնագիտացված բարձրագույն ուսումնարանի կարգավիճակով (Բուլղարիայի բարձրագույն կրթության մասին օրենքի համաձայն) ։ ԲՈՒՀի նոր կարգավիճակը թույլ է տալիս ավելացնել ծրագրերի քանակը և սկսել ասպիրանտուրայի ու դոկտորատուրայի կուրսեր ։
Արտաքին հղումներ
Կատեգորիա:Բուլղարիայի համալսարաններ Կատեգորիա:Բուլղարիայի բարձրագույն ուսումնական հաստատություններ Կատեգորիա:1996 հիմնադրումներ բարձրագույն ուսումնական հաստատություններ Կատեգորիա:1996 հիմնադրումներ Բուլղարիայում Կատեգորիա:Վառնա
Ֆրեդերիկ Սոդդի
Ֆրեդերիկ Սոդդի (Frederick Soddy, ), անգլիացի ռադիոքիմիկոս։ Լոնդոնի թագավորական ընկերության անդամ (1910), ԽՍՀՄ ԳԱ արտասահմանյան թղթակից անդամ (1924)։
Կենսագրություն
1896 թվականին ավարտել է Օքսֆորդի համալսարանը։ 1900-1902 թվականներին Էռնեստ Ռեզերֆորդի ղեկավարությամբ աշխատել է Մոնրեալի, 1903-1904 թվականներին՝ Ուիլյամ Ռամզայի ղեկավարությամբ՝ Լոնդոնի համալսարաններում։ 1904-1914 թվականներին դասավանդել է Գլազգոյի, 1914-1919 թվականներին՝ Աբերդինի, 1919 - 1936 թվականներին՝ Օքսֆորդի համալսարաններում։
Հիմնական աշխատանքները նվիրված են ռադիոակտիվությանը։ Մշակել է ռադիոակտիվ տրոհման տեսությունը (1903-1905 թվականներին՝ Ռեզերֆորդի հետ համատեղ), տվել իզոտոպների մասին հասկացությունը, ուսումնասիրել դրանց բնույթը և ծագումը։ Ռեզերֆորդի հետ հայտնագործել է թորիում -x (ռադիում -224) ռադիոտարրը և ապացուցել ռադիոն -200 և ռադիոն -222 քիմիական չեզոքությունը։ Ռեզերֆորդի հետ 1903 թվականին հստակ ձևակերպել է ռադիոակտիվ փոխակերպումների օրենքը, արտահայտելով այն մաթեմատիկորեն և մուծել է «կիսատրոհմանպարբերականություն» տերմինը։ Ուիլյամ Ռամզայի հետ 1903 թվականին ապացուցել է, որ ռադոնի և ռադիումի ռադիոակտիվ տրոհման արդյունքումստացվում է հելիում։ 1913 թվականին մուծել է «իզոտոպ» հասկացությունը։ 1913 թվականին ձևակերպել է տեղաշարժի կանոնը α տրոհման ժամանակ, երբ ռադիոտարրը տեղափոխվում է Մենդելևի համակարգում երկու տեղով դեպի ձախ, իսկ β տրոհման դեպքում մի տեղով դեպի աջ ։
Փորձնական ճանապարհով ապացուցել է (1915) ռադիումի առաջացումն ուրանից։ Սոդդիի անունով է կոչվում ուրանի սիլիկատը՝ սոդդիտ միներալը։ 1912 թվականին դարձել է Նոբելյան մրցանակակիր։
Աղբյուրներ
Կատեգորիա:Անգլիացի քիմիկոսներ Կատեգորիա:Քիմիայի բնագավառում Նոբելյան մրցանակակիրներ Կատեգորիա:Նոբելյան մրցանակի դափնեկիրներ Կատեգորիա:Անգլիացի նոբելյան մրցանակակիրներ Կատեգորիա:Օքսֆորդի համալսարանի շրջանավարտներ Կատեգորիա:ԽՍՀՄ ԳԱ թղթակից անդամներ Կատեգորիա:Անգլիացի ֆիզիկոսներ Կատեգորիա:Շվեդիայի գիտությունների թագավորական ակադեմիայի անդամներ
Այք Թըրներ
Այք Ուիստեր Թըրներ (անգլ. ՝ Ike Wister Turner; նոյեմբերի 5, 1931, Քլարկսդեիլ, Միսիսիպի, ԱՄՆ - Դեկտեմբերի 12, 2007, Սան Մարկոս, Կալիֆորնիա, ԱՄՆ) — Ամերիկացի ռիթմ ընդ բլյուզ երաժիշտ և պրոդյուսեր, Ռոքնռոլի հիմնադիրներից մեկը։
Կենսագրություն
Այք Թըրները ծնվել է 1931 թվականի նոյեմբերի 5-ին ԱՄՆ Միսիսիպի նահանգի Քլարկսդեյլ քաղաքում։ Տասը տարեկանում աշխատանքի է ընդունվել ռադիոկայանում, որտեղ հետաքրքրվել է 1940-ականների երաժշտությամբ։ Այքի սիրելի կատարողներն էին Էլմոր Ջեյմսը, Չարլի Բուքերը, Սոնի Բոյ Ուիլյամսոնը, Հաուլին Վուլֆը, Լիթլ Ուոլթերը և Մադի Ուոթերսը։ Իր հետաքրքրության արդյունքում նա ստեղծել է «R&B» դպրոցական խումբ, որը ցավոք հայտնության չի արժանացել։
1950 թվականին Այք Թերները խնդրել է ուղեկցել Սոնի Բոյ Ուիլյամսոնին երաժշտական ​​հյուրախաղերի ժամանակ։ Միևնույն ժամանակ Փինետոպ Պերկինսը ուշադրություն է հրավիրել նրա վրա և ցույց է տալիս բուգի-վուգի ոճի հիմքը։ Դաշնամուրին տիրապետելով՝ Այք Թերները հավաքել է «Ռիթմի արքաները» անսամբլը։ 1951 թվականին ձայնագրված «Rocket 88» երգը շատ քննադատների կողմից համարվել է առաջին ռոքնռոլ ​​երգը։
1956 թվականին խմբին միացել է Աննա Մեյ Բալոքը, որը հետագայում դարձել է խմբի գլխավոր վոկալիստը և Այքի կինը, որն ավելի հայտնի է որպես Թինա Թերներ։ «The Kings of Rhythm» անսամբլը վերածվեց «Ike & Tina Turner ռեվյուի»՝ ընտանեկան դուետի, որը դարձել է խոշոր կոմերցիոն հաջողություն։ Իրենց համագործակցության ընթացքում Այքը և Թինան ձայնագրել են մոտ 20 ալբոմ՝ թողարկելով այնպիսի հիթեր, ինչպիսիք են՝ «River Deep - Mountain High», «Proud Mary», «Nutbush City Limits», «I Want to Take You Higher», «I Idolize You», «Poor Fool», «Tra La La La La», «A Fool in Love», «It’s Gonna Work out Fine» և այլն։
1976 թվականին ստեղծագործական դուետը բաժանվել է, իսկ 1978 թվականին բաժանվել են՝ Թինան ու Այքը։ Երաժիշտը սոլո կարիեր է սկսել, սակայն նրա ձայնագրած երգերն այլևս չեն ստացել նախկին ճանաչումը։ Նա սկսել է թմրանյութեր օգտագործել, ոստիկանների հետ անախորժությունների մեջ է ընկել և հայտնվել բանտում։
Ազատվելուց հետո Այքը փորձել է հրաժարվել թմրանյութերից և նորից զբաղվել երաժշտությամբ։ Նա վերակազմավորել է «Ռիթմի արքաները» և 2001 թվականին թողարկել է «Here and Now» ալբոմը, որը առաջադրվել է «Գրեմմի» մրցանակի։ Նրա հաջորդ ալբոմը՝ «Risin with the Blues»-ը, թողարկվել է 2006 թվականի սեպտեմբերի 12-ին և կրկին առաջադրվել է Գրեմմիի ավանդական բլյուզ ալբոմ անվանակարգում 2007 թվականին։2007 թվականի դեկտեմբերի 12-ին երաժիշտը մահացել է։ Փորձագետները որպես մահվան պաշտոնական վարկած հայտարարել են թմրամիջոցների գերդոզավորումը։
Դիսկոգրաֆիա
Այք և Թինա Թըրներ
Հիմնական հոդված՝ Այք և Թինա Թըրներ դիսկոգրաֆիա
Ծանոթագրություններ
Կատեգորիա:Ամերիկացի կիթառահարներ Կատեգորիա:Ամերիկացի երաժիշտներ Կատեգորիա:20-րդ դարի ամերիկացիներ Կատեգորիա:Տղամարդիկ Կատեգորիա:Ռոք երաժիշտներ Կատեգորիա:Բլյուզ երաժիշտներ Կատեգորիա:Ռիթմ-և-բլյուզ երաժիշտներ Կատեգորիա:Ամերիկացի բլյուզ կիթառահարներ
IOS 7
iOS 7, օպերացիոն համակարգ, որը մշակվել է Apple Inc-ի կողմից։ Ներկայանում է, որպես iOS-ի յոթերորդ տարբերակը։ ОС-ն Էփլ բջջային սարքավորումների համար։ ОС ներկայացվել է կազմակերպության կողմից Apple Worldwide Developers Conference (WWDC)-ում 2013 հունիսի 10-ին։ Թողարկումը կատարվել է 2013 թվականի սեպտեմբերի 18-ին։ Օպերացիոն համակարգը նեռարում է իր մեջ վերամշակած օգտագործողի ինտերֆեյս, ինչպես նաև ֆունկցիոնալ բարելավումների մի շարք։ iOS 7 դիզայնը մշակվել է Ջոնաթան Այվի գլխավորությամբ՝ Էփլ կորպորացիայի արդյունաբերական դիզայնի ավագ փոխնախագահի, որը գրավել է Սքոթ Ֆորսթլի դիրքը։
Հնարավորություններ
iOS 7 թողարկվել է 2013 հունիսի 10-ին, Apple Worldwide Developers Conference (WWDC) 2013 թվականի բացման արարողության ժամանակ։ Apple-ը այդ օպերացիոն համակարգը անվանել է «iOS-ի ամենամեծ փոփոխությունը օրիգինալ iPhone-ի դուրս գալուց հետո»։ Ավելի հայտնի փոփոխությունը, դա արմատապես վերամշակված ինտերֆեյսը։ Գովազդային հոլովակում, որը ցուցադրվել է հիմնական ներկայացման ժամանակ, Ջոնաթան Այվը նկարագրել է փոփոխությունները, որոնցից են «խառնաշփոթության մեջ մտցված կարգ ու կանոն», ընդգծելով հետևյալ առանձնահատկությունները` նրբաճաշակ բարակ տպատառեր, թափանցիկությունը, շերտերի և նոր պատկերներ, որոնց դիզայնը չի կրկնօրինակում իրական առարկանները, քանի որ նրանց նշանակությունը հասկանալի ներըմբռնողական է։ iOS 7-ի և OS X Mavericks -ի դիզայնը (ներկայացված է նույն օրը) պարունակում են նշանակալից չափով ավելի քիչ սկևոմորֆիզմի էլէմենտ։ (ինչպես կանաչ սեղան Game Center -ում, փայտե տեքստուրա «Կրպակ» և «iBooks» ծրագրերում և կաշվե տեքստուրա օրացույցում).
Էփլ կորպորացիայի ավագ փոխնախագահը` Քրեյգ Ֆեդիրիգին նոր օպերացիոն համակարգը ներկայացնելու ժամանակ նա ընգծեց նոր 10 հիմնական փոփոխություն ։ Մյուս փոփոխություններից են FaceTime Audio, կոնտակտների սև ցուցակ, ինչպես նաև Find My iPhone, որը օգնում է գտնել ձեր կորցրած հեռախոսը։
Աջակցվող սարքեր
iOS 7 աջակցում է հետևյալ բջջային հեռախոսներում և սարքերում`
Արտաքին հղումներ
Կատեգորիա:Էփլ Կատեգորիա:Օպերացիոն համակարգեր բջջային հեռախոսների համար Կատեգորիա:IOS
Պոտ Սարասին
Կրթություն
Պոտ Սարասինը վաճառականների և հողատերերի հին ընտանիքից էր։ Նրա հայրը՝ Թիան Հի Սարասինը (թայերեն՝ เทียน ฮี้ สารสิน), բժիշկ էր, զբաղվել է նաև բրնձի վաճառքով։ Պոտն իրավագիտություն է սովորել Ուիլբրահամի Մասաչուսեթս նահանգի Ուիլբրահամ ակադեմիայում և Լոնդոնի Միջին տաճարում։ 1933-1945 թվականներին Բանգկոկում զբաղվել է փաստաբանի գործունեությամբ։
Գործունեություն
Պոտն ընդգրկված էր վարչապետ Ֆիբունսոնգրամի (Ֆիբուն) մոտ շրջապատում և 1946 թվականին նրա՝ բանտից ազատվելուց հետո նրան ֆինանսական օգնություն է ցուցաբերել։ Դրա դիմաց նա 1948 թվականին Պոտին նշանակել է արտաքին գործերի փոխնախարար։
Որպես արտաքին գործերի նախարար՝ Պոտը դեմ էր Ֆիբունի՝ Վիետնամում Ֆրանսիայի կողմից աջակցվող Բաո-Դաիի ռեժիմը ճանաչելու փորձերին։ Այդ դիրքորոշումը վայելում էր խորհրդարանի, մամուլի և կառավարության մեծ մասի լիակատար աջակցությունը։ Պոտը ճանաչել է Բաո Չիի հայտնիության բացակայությունը և կասկածի տակ առել փլեյբոյ-կայսեր հաջողության հասնելու հնարավորությունը և «New York Times»-ի լրագրողին բացատրել, որ «եթե թաիլանդցիները սատարեն Բաո Դաիին, և նա ձախողվի, ապա Վիետնամի ժողովրդի թշնամանքը կդառնա սիամականության դեմ» ։ Ի վերջո, Ֆիբունը մերժեց արտգործնախարարության ամիսների առաջարկությունները և փետրվարի 28-ին պաշտոնապես ճանաչեց Լաոսի, Կամբոջայի և Վիետնամի թագավորական կառավարությունները ։ Զայրացած Պոտը հրաժարական տվեց։ Դա միակ դեպքն էր, երբ Թաիլանդի արտաքին գործերի նախարարը հրաժարական է տվել սկզբունքորեն ։ Դրանից անմիջապես հետո նա կրկին դարձել է դեսպան Վաշինգտոնում։
1957 թվականի սեպտեմբերի 21-ին Սարիթը ընտրեց Պոտին՝ հեղաշրջման արդյունքում հաստատված կառավարությունը գլխավորելու համար, հիմնականում այն պատճառով, որ ամերիկացի կրթություն ստացած դիվանագետը լավ հարաբերությունների մեջ էր ամերիկացիների հետ։ Նրա օրոք դեկտեմբերին հիմնականում անցկացվեցին ազատ և արդար ընտրություններ ։ Նա հրաժարվեց վարչապետի պաշտոնից այդ նույն ամիս` ՍԵԱՏՕ-ի գլխավոր քարտուղարի պաշտոնը վերսկսելու համար։
Ընտանիք
Պոտը Բանգկոկի ամենահին և ամենահարուստ ընտանիքներից մեկի՝ Սարասինների ընտանիքի գլուխն էր ։ Սարասինները միշտ լավ հարաբերություններ ունեին 19-րդ դարի բյուրոկրատական վերնախավի հետ, և 1950-ականների սկզբին զգալի հետաքրքրություն ունեին անշարժ գույքի և բրնձի առևտրի նկատմամբ ։ Նրա հայրը՝ Թիան Հին (չին.՝ 黄天喜, որի պաշտոնական կոչումը Ֆրայա Սարասինսավամիփախն էր, չինական ավանդական բժշկի և դեղագործի որդի էր, որը 19-րդ դարի սկզբին Հայնանից Սիամ էր գաղթել ։
Պոտի որդիները՝ Պոնգը՝ առաջատար գործարար է եղել, Պաոն՝ ոստիկանության գեներալ, որը ժամանակին զբաղեցրել է Թաիլանդի թագավորական ոստիկանության պետի պաշտոնը, և Արսան, որը հոր նման Թայլանդի նախկին արտգործնախարարներից էր և ծառայում էր որպես հանգուցյալ թագավոր Բհումիբոլի գլխավոր անձնական քարտուղար ։ Երեք որդիները՝ Պոնգ, Արսան և Պաո Սարասինները, բոլորն էլ ծառայել են որպես Թաիլանդի փոխվարչապետներ ։
Փետրվարի 21
Փետրվարի 21, տարվա 52-րդ օրն է։
Ծանոթագրություններ
Կատեգորիա:ՄԱԿ-ի միջազգային օրեր
Աստերոիդների ցանկ (68501-68600)
Աստերոիդների ցանկ (68401-68500) * Աստերոիդների ցանկ * Աստերոիդների ցանկ (68601-68700)
Շարկան
Շարկան (Шаркан), գյուղ Ռուսաստանի Ուդմուրթական հանրապետության Շարկանսկի շրջանի կազմում։
Բնակչությունը վերջին գրանցված տվյալներով կազմում էր 6598 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ուդմուրթական հանրապետության Շարկանսկի շրջանի բնակավայրեր
Զեթ (ֆիլմ)
«Զեթ» (Z), քաղաքական դետեկտիվ, նկարահանված ֆրանսիացի ռեժիսոր Կոստա Գվարսի կողմից, հույն գրող Վասիլիս Վասիլիկոսի նույնանուն վեպի հիման վրա, 1969 թվականին։ Գլխավոր դերերում են Ժան Լուի Տրենտինյանը և Ժակ Պերենը։
Սյուժե
Մի անանուն միջերկրածովյան երկրում ընտրությունների նախօրեին սուր պայքար է ընթանում հետադիմության վրա հենվող պահպանողական ուժերի և ձախ ընդդիմության միջև։ Բողոքական մեծամասնությանը առաջնորդը դառնում է հեղինակավոր բժիշկ, խորհրդարանի պատգամավոր, օլիմպիական չեմպիոն։ Բարձրագույն ոստիկանական չինովնիկները օգտագործում են աջ արմատական խմբավորման ակտիվիստներին՝ հակապատերազմական հանրահավաքում նրա սպանության կազմակերպման համար։ Հանցանքի հետաքննությամբ զբաղվում է սկզբունքային քննիչ, ով հակված չէր թաքցնելու բացահայտված կապերը՝ ցույց տալով մինիստրական պոստեր զբաղեցնողների մասնակցությունը մարդկանց սպանության մեջ։ Իշխանությունը կորցնելու սպառնալիքի տակ իշխող վերնախավը երկրում հայտարարում է պատերազմական դրություն և արգելում է ընդդիմության գործունեությունը։
Իրական հիմք
Վեպը և ֆիլմը արտացոլում են 1960–ական թվականներին Հունաստանում տեղի ունեցած իրական դեպքեր։ 1963 թվականի մայիսի 22–ին Թեսալոնիկ քաղաքում՝ հակապատերազմական հանրահավաքում եռանիվ տրասպորտով շրջող երկու աջ ծայրահեղականների կողմից մահացու վիրավորվեց Միացյալ Ժողովրդական ձախ կուսակցության պատգամավոր Գրիգոր Լամբրակիսը, ով հինգ օր անց հիվանդանոցում մահացավ։ Լամբրակիսը՝ բժիկ որ դեռևս պատերազմի նախօրեին թեթև աթլետկայի չեմպիոնի հռչակ էր ձեռք բերել, երկրի ամենահայտնի քաղաքական գործիչներից էր։
Ընդդիմությունը կասկածում էր, որ Լամբրակիսի սպանության հետևում կանգնած են Կոնստանտինոս Կարամանլիս վարչապետի կառավարությունը և նրա Ազգային արմատական միությունը։ Աջ ծայրահեղականության և ոստիկանության միջև եղած կապը ապացուցվեց հետաքննություն արդյունքում,որը, չնայած իշխանության կողմից գործադրված ճնշումների, անցկացրեց քննիչ Խրիսոս Սարջետակիսը, ով ավելի ուշ դարձավ Հունաստանի նախագահ։ Լամբրակիսի թաղմանը վերաճեցին կեսմիլլիոնանոց բողոքի ցույցերը առաջին կառավարության քաղաքականության և արքունական դատարանի դեմ՝ սպանությունը թաքցնելու համար։ Հունական քաղաքները ծածկվեցին Լամբրակիսին նվիրված «Ζ» տառի մակագրությամբ գրաֆիտիներով (զեթ, Ζει վերծանվում է այսպես՝ «(Նա) ողջ է»)։
Թեև այս իրադարձությունների արդյունքում կառավարությունը հրաժարական տվեց, 1967 թվականի ապրիլի 21–ին աջ ծայրահեղական սպաների խումբը, որ հայտնի էր ինչպես «Սև գնդապետներ», Հունաստանում ֆաշիստական կարգեր հաստատեց։
Ֆիլմի ավարտի մակագրերը թվարկում են, թե ինչեր կամ ովքեր էին արգելված «Սև գնդապետներ» զինվորական խունտային․ տղամարդկանց երկար մազեր, մինի կիսաշրջազգեստ, Սոֆոկլես, Լև Տոլստոյ, Եվրիպիդես, կենացից հետո բաժակները ջարդել, աշխատողների գործադուլ, Արիստոֆան, Էժեն Իոնեսկո, Ժան Պոլ Սարտր, Անտոն Չեխով, Հարոլդ Փինթեր, Էդուարդ Օլբի, Անդրե Բրետոն, Լև Տրոցկի, մամուլի ազատություն, հասարակագիտություն, Մարկ Տվեն, Սեմյուել Բեքեթ, Ֆեոդոր Դոստոևսկի, սիրտակի, ժամանակակից երաժշտություն, նորագույն մաթեմատիկա և հունական այբուբենի «Z» (զեթ) տառը, որ նշանակում էր «Նա ողջ է»։
Սաունդթրեք
Ֆիլմի երգը գրել է սպանված պատգամավորի՝ Լամբրակիսի ընկեր Միկիս Թեոդորակիսը, այն գաղտնի Հունաստանից ուղարկելով։ Թեոդորակիսը նույնպես զոհ գնաց ավտորիտար համակարգի ճնշամիջոցներին։
Արտաքին հղումներ
Կատեգորիա:1969 ֆիլմեր Կատեգորիա:Ֆրանսերեն ֆիլմեր Կատեգորիա:Ֆրանսիական ֆիլմեր Կատեգորիա:Ռուսերեն ֆիլմեր Կատեգորիա:Անգլերեն ֆիլմեր Կատեգորիա:Փարիզում նկարահանված ֆիլմեր Կատեգորիա:Ֆրանսիական թրիլեր ֆիլմեր Կատեգորիա:Ֆրանսիայում նկարահանված ֆիլմեր Կատեգորիա:Ֆրանսիական դրամա ֆիլմեր Կատեգորիա:Ֆրանսիական պատմական ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:Հայտնիների սպանություններ Կատեգորիա:Ֆրանսիական քրեական ֆիլմեր Կատեգորիա:Ֆրանսիական դետեկտիվ ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Անգլերեն ֆրանսիական ֆիլմեր
Դրանի (գյուղ, Զենկովի շրջան)
Դրանի (Драни), գյուղ Ուկրաինայի Պոլտավայի մարզի Զենկովի շրջանում։
Արտաքին հղումներ
Կատեգորիա:Ուկրաինայի Պոլտավայի մարզի Զենկովի շրջանի բնակավայրեր Կատեգորիա:Ուկրաինայի գյուղեր
Աստերոիդների ցանկ (250801-250900)
Աստերոիդների ցանկ (250701-250800) * Աստերոիդների ցանկ * Աստերոիդների ցանկ (250901-251000)
(7987) Ուոլշքևին
(7987) Ուոլշքևին (Walshkevin), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում ։
Միջին հեռավորությունը Արեգակից կազմում է 2,769591 ա. մ., առավելագույնը մոտենում է 2,194 ա. մ. հեռավորության վրա և հեռանում 3,3451 ա. մ., իսկ Երկրի ուղեծրին աստերոիդը նվազագույնը մոտենում է 1,1999 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1683,53 երկրային օրվա ընթացքում, իր ուղեծրով շարժվելով միջինում 0,213836 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,31° անկյուն։
Հերակլիոն
Հերակլիոն, (Ηράκλειο, Irákleio, ) ) քաղաք Հունաստանում։ Կրետեի վարչական կենտրոնն է։ Մեծությամբ Հունաստանի չորրորդ քաղաքն է ` Աթենքից, Սալոնիկից և Պատրասից հետո ։ Բնակչությունը` ։ Քաղաքն իր անվանումը ստացել է ի պատիվ առասպելական հերոս Հերակլեսի։
Հերակլիոն քաղաքի մերձակայքում է գտնվում բրոնզեդարյան Քնոսոս պալատը, որը հայտնի է նաև Մինոսի պալատ անվանումով։
Պատմություն
Ավելի ուշ՝ արդեն մեր թվականության 824 թվականին, արաբները տիրել են Կրետեին, այստեղ ամրություններ ստեղծել և դրանց շուրջը՝ խոր խանդակ (այստեղից էլ՝ քաղաքի պատմական մյուս անվանումը՝ Խանդակ ):
961 թվականին բյուզանդական զորքը, հետագայում կայսր դարձած Նիկիփորոս Փոկասի հրամանատարությամբ, ութամսյա պաշարումից հետո արաբներից գրավել է քաղաքը, ավերել ու թալանել, թալանը 300 նավերով ուղարկել Բյուզանդիա։ Հետագայում քաղաքը վերակառուցվել է՝ ստանալով Մեգալո Կաստրո անվանումը, որ նշանակում է «Մեծ բերդ»։
Շուրջ 250 տարի անց խաչակիրները, որ ջախջախել էին Բյուզանդիան, 1204 թվականին Կրետեն վաճառել են Վենետիկի հանրապետությանը։ Խռովությունների շրջանում քաղաքը հայտնվել է ծովահենների ձեռքում , բայց կարճ ժամանակ անց վենետիկցիներն այստեղ վերահաստատել են իրենց իշխանությունը։ Նրանց տիրապետության շրջանում քաղաքն ու կղզին, որ ստացել էին Կանդիա անվանումը, բուռն ծաղկում են ապրել. կառուցվել են հզոր պարիսպներ, վեհաշուք պալատներ, եկեղեցիներ, հրապարակներ, շատրվաններ, հուշարձաններ...
1453 թվականին Կոստանդնուպոլսի անկումից հետո նրա շատ բնակիչներ, ազատվելով թուրքերից, փախել են քրիստոնյա Կանդիա, և վերջինս մշակութային մի նոր խթան է ստացել։ 1541 թվականին Կանդիայի մերձակա Ֆոդելե գյուղում ծնվել է ապագա մեծահամբավ նկարիչ Դոմենիկո Տեոտոկոպուլոսը՝ Էլ Գրեկոն, որ նկարչության իր առաջին դասերը Կանդիայում է ստացել։
1462 թվականից վենետիկցիներն սկսել են նոր, ավելի հզոր պարիսպ կառուցել, որի շինարարությունը ձգվել է հարյուր տարի։ Կղզու 14-ից 60 տարեկան յուրաքանչյուր բնակիչ տարվա մեկ շաբաթն աշխատել է բերդի ու պարիսպների շինարարությունում։ Կառուցել են 4,5 կիլոմետր պարագծով պարիսպ, որի հաստությունը տեղ-տեղ հասել է մի քանի տասնյակ մետրի։
1645 թվականին թուրքերը հարձակվել են քաղաքի վրա, պաշարել այն։ Պաշարումը, որ պատմության մեջ թեջևս ամենաերկարատևն է եղել, ձգվել է 24 տարի։ Դրա ավարտական փուլում՝ 1667 թվականի մայիսից մինչև 1669 թվականը ընկած ժամանակահատվածում թուրքական զորքը տվել է 108 հազար, վենետիկցիները՝ 29 հազար զոհ ։ 1669 թվականի սեպտեմբերին վենետիկցի զորահրամանատար Ֆրանչեսկո Մորոզինին հանձնել է բերդը՝ պայմանով, որ թուրքերը թույլ տան տարհանել քաղաքի բնակչությանը։
Թուրքերը քաղաքը անվանափոխել են, կոչել Խանդակաս։ XIX դարի սկզբներին բնակավայրը վերստացել է իր պատմական անվանումը՝ Հերակլեա, այնուհետև՝ Հերակլիոն ։ Նրա բնակիչները երկու անգամ՝ 1828 և 1897 թվականներին թուրքերի կողմից ենթարկվել են ահավոր կոտորածների՝ Հունաստանի ազատագրման պայքարին ակտիվորեն աջակցելու համար։
1898 թվականին Կրետեն վերջապես ազատագրվել է՝ եվրոպական տերությունների հովանու (պրոտեկտորատի) ներքո, իսկ 1913 թվականին՝ բալկանյան առաջին պատերազմից հետո, վերջապես վերամիավորվել մայր երկրի՝ Հունաստանի հետ։
Հերակլիոնի, ինչպես նաև կրետեական Խանիա և Ռետիմնոն քաղաքների բնակիչները փառավոր սխրանքներ են գործել 1941 թվականի մայիսին՝ մասնակցելով կղզու համար մղվող մարտերին, իսկ այնուհետև՝ նաև ֆաշիստների դեմ Հունաստանում ծավալված դիմադրության շարժմանը(1941-1944 թթ.):
1971 թվականին Հերակլիոնը դարձել է Կրետեի վարչական կենտրոնը ։
Անվանի հերակլիոնցիներ
Բացի Էլ Գրեկոյից, Հերակլիոնում են ծնվել այլ անվանի մարդիկ ևս.
Արտաքին հղումներ
Կատեգորիա:Հունաստանի քաղաքներ Կատեգորիա:Բերդաքաղաքներ Կատեգորիա:Հունաստանի Միջերկրական ծովի նավահանգստային քաղաքներ
Երևանի լուսատեխնիկական գործարան
Երևանի լուսատեխնիկական (փորձնական) գործարան, խորհրդային շրջանի արդյունաբերական ձեռնարկություն ՀՀ մայրաքաղաք Երևանում։
Հիմնադրվել է 1946 թվականին։ Մինչև 1961 թվականը կոչվել է Էլեկտրալուսավորման արմատուրայի գործարան։ Ունեցել է մամլման, գալվանապատման, հավաքման (երկու) արտադրամասեր։
Կատեգորիա:Երևանի գործարաններ Կատեգորիա:1946 հիմնադրումներ Հայաստանում
ՀՅԴ Բրազիլիայի տեղական կազմակերպություն
Հայ հեղափոխական դաշնակցության (ՀՀԴ) Բրազիլիայի տեղական կազմակերպություն, ՀՀԴ-ի Բրազիլիայի մասնաճյուղն է։ Հիմնվել է 1920-ական թվականներին, ունի երկու հիմնական կառույց՝ «Դրո» կոմիտե (նախագահ՝ Ավետիս Չալըքյան) և 1940 թվականից գործող Հայկական ակումբ։ Վերջինս տնօրինում է ընդարձակ տարածք՝ իր շինություններով (հանդիսասրահ, գրադարան, փակ մարզադահլիճ, ֆուտբոլի դաշտ, լողավազան և օժանդակ այլ հարմարություններ)։ Ունի 40 անդամից կազմված վարչական մարմին (նախագահ՝ փաստաբան Կարո Փիլավջյան)։ ՀՅԴ տեղական կազմակերպությունը հանդես է գալիս Հայ դատի պաշտպանությամբ։ Նրա նախաձեռնությամբ են ստեղծվել «Հայաստան» մշակութային ընկերությունը (հրատարակում է «Լրատու» պարբերականը), Հայկական երգչախումբը (հիմնադիր՝ կոմպոզիտոր և ռեժիսոր Վահագն Սինասյան, ղեկավարել է մինչև 1970 թվականը)։
Կատեգորիա:Բրազիլահայ քաղաքական կազմակերպություններ
Դոն (Տրենտոյի գավառ)
Դոն (Don), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում ։
Բնակչությունը կազմում է 251 մարդ (2008), բնակչության խտություն՝ 50 մարդ/կմ²։ Զբաղեցնում է 5 կմ² մակերես։ Փոստային ինդեքս՝ 38010։ Հեռախոսային կոդ՝ 0463։
Կոմունայի հովանավորն է Իռլանդիայի Սուրբ Բրիգիդան։ Տոնը նշվում է փետրվարի 1-ին։
Ժողովրդագրություն
Բնակչություն
Ծանոթագրություններ
Կատեգորիա:Իտալիայի բնակավայրեր
Ստրիպա (գյուղ, Ուժգորոդի շրջան)
Ստրիպա (Стрипа), գյուղ Ուկրաինայի Անդրկարպատյան մարզի Ուժգորոդի շրջանում։
2001 թվականի տվյալներով Ստրիպա գյուղում բնակվում էր 469 մարդ։ Բնակավայրը զբաղեցնում է 0,15 կմ²։
Արտաքին հղումներ
Կատեգորիա:Ուկրաինայի Անդրկարպատյան մարզի Ուժգորոդի շրջանի բնակավայրեր Կատեգորիա:Ուկրաինայի գյուղեր
Ego
Ego գերմանական Oomph! մետալ-խմբի 7-րդ ալբոմն է։
Տեսահոլովակներ
Կատեգորիա:2001 ալբոմներ Կատեգորիա:Oomph! ալբոմներ Կատեգորիա:Գերմանալեզու ալբոմներ
Հուլիսի 9
Հուլիսի 9, տարվա 190-րդ (նահանջ տարիներին՝ 191-րդ) օրն է։
Շարկի (գյուղ, Ռուդնյանսկի շրջան)
Շարկի (Шарки), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ռուդնյանսկի շրջանի բնակավայրեր
Գարդմանի դաշտ
Գարդման, դաշտ Հայկական լեռնաշխարհում, Կուրի աջակողմյան վտակ Շամքուր գետի ու նրա աջ օժանդակ Գարդմանի ավազանում ։ Գարդմանի դաշտի կողմերն կան հարիւրաւոր, բազմաճղի լեռնագօտիներ, սարաւանդներ և լեռնաբազուկներ, անդնդախոր ձորեր և ահարկու վիհեր, սարսափելի կիրճեր և զարհուրելի նեղուցներ, օձապտոյտ ձորակներ և լերկ ապառաժներ, բլուրներ, թումբեր և սեռեր ։
Ծանոթագրություններ
Կատեգորիա:Դաշտեր այբբենական կարգով
Սեն Ժերմեն դը Տալվանդ լա Լանդ Վոմոն
Սեն Ժերմեն դը Տալվանդ լա Լանդ Վոմոն (Saint-Germain-de-Tallevende-la-Lande-Vaumont), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2008 թվականի դրությամբ կազմում է 2000 մարդ, բնակչության խտությունը` 47.74 մարդ/կմ²։ Բնակավայրը զբաղեցնում է 41.89 կմ² տարածք։
Հանդիսանում է Ֆրանսիայի ամենաերկար անվանումն ունեցեղ երեք համայնքներից մեկը։
2016 թվականի հունվարից Վիր, Կուլոնս, Մեզոնսել լա Ժուրդան, Ռուլուր, Տրութմե լը Գրան, Տրութմե լը Պետի և Վոդրի համայնքների հետ միասին հանդիսանում է Վիր Նորմանդի համայնքի մաս։
Աշխարհագրություն
Գտնվում է Փարիզ քաղաքից 240 կմ արևմուտք, Կան քաղաքից` 60 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Սալինաս (Ուրուգվայ)
Սալինաս (Salinas), քաղաք Ուրուգվայի հարավային մասում՝ Կոստա դե Օրոյում (Ոսկե ափին), Կանելոնես դեպարտամենտում։ Նույնանուն համայնքի վարչական կենտրոնն է։ Համայնքի կազմում, բացի Սալինաս քաղաքից, ընդգրկված են նաև Միրինդիա, Պինամար-Պինեպարկ, Նեպտունիա առողջարաններն ու դրանցից հյուսիս ընկած գյուղական բնակավայրեր։
Պատմություն
1982 թվականի հուլիսի 1-ին Սալինասը, որը մինչ այդ առողջարանի կարգավիճակ ուներ, ստացել է քաղաքի (Ciudad-ի) կարգավիճակ ։
Բնակչություն
2011 թվականի մարդահամարի տվյալներով Սալինասում ապրում էր 8.626 մարդ ։ 2010 թվականի ընտրությունների նախօրյակին, ըստ Intendencia de Canelones-ի, Սալինաս համայնքի բնակչության թվաքանակը եղել է 16.874 :
Աղբյուրը՝ Instituto Nacional de Estadística de Uruguay
Արտաքին հղումներ
Կատեգորիա:Ուրուգվայի քաղաքներ Կատեգորիա:Ուրուգվայի բնակավայրեր
Պյալա (Կոլեժմայի վտակ)
Պյալա  (Пяла), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Կոլեժմա գետի աջ ափին՝ 34 կմ հեռավորության վրա։ Գետի երկարությունը 22 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
(7988) Պուկակո
(7988) Պուկակո (Pucacco), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում ։
Միջին հեռավորությունը Արեգակից կազմում է 2,36056 ա. մ., առավելագույնը մոտենում է 1,8465 ա. մ. հեռավորության վրա և հեռանում 2,8747 ա. մ. ։ Արեգակի շուրջ մեկ ամբողջական պտույտ է կատարում 1324,71 երկրային օրվա ընթացքում, իր ուղեծրով շարժվելով միջինում 0,271757 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,94° անկյուն։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Շելտ Բասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սկլերենքիմ
Սկլերենքիմ (հունարեն․ ахХлрО£ — այստեղ՝ չոր, պինդ և լցված, այստեղ՝ հյուսվածք), բույսերի (հիմնականում ցողունի և տերևների) մեխանիկական հյուսվածք, բաղկացած է հաստապատ, սովորաբար փայտացած, երկու տիպի բջիջներից՝ թելիկներից և սկլերեիդներից։ Թելիկները մի քանի տասնորդական միլիմետրից մինչև 4 սմ երկարությամբ, խիստ ձգված, սրածայր, շերտավոր, ծակոտկեն պատերով բջիջներ են։ Թաղանթանյութն պատերով չփայտացած թելիկները (վուշ) տեքստիլ արդյունաբերության արժեքավոր հումք են (ամրությամբ չեն զիջում պողպատին, առաձգականությամբ և էլաստիկությամբ՝ կաուչուկին)։ Բույսի օրգանների ամրությունը կախված է թելիկների խտությունից և դասավորությունից։ Առավել լայն կիրառում ունեն վուշի, կանեփի, ջուտի, ռամիի, տղտորիկի ային թելիկները։ Ակլերեիդներն առաջանում են պարենքիմային (երբեմն պրոզենքիմիայի) բջիջների սկլերիֆիկացման (բջջապատերի փայտացման) հետևանքով։ Լինում են կլորավուն (քարային բջիջներ կամ բրախիսկլերեիդներ) կամ երկարավուն, ճյուղավորված (աստրոսկլել եիդներ)։ Ակլերեիդները թելիկների նման կարող են ցրված լինել այլ հյուսվածքներում կամ խմբեր կազմել (ընկույզի կճեպում, սալորի և բալի կորիզապտղում և այլն)։
Կոլինաս (Մարանիան)
Կոլինաս (Colinas), համայնք Բրազիլիայի Հյուսիսարևելյան տարածաշրջանում՝ Մարանիան նահանգի կազմում   ։ Մունիցիպալիտետ Մարանիան նահանգի արևելյան մարզում։ Մտնում է Շապադաս դու Ալտու Իտապեկուրուի գավառի մեջ։ Բնակչությունը կազմում է 40 836 մարդ՝ 2006 թվականի տվյալներով։ Գրավում է 2 033,570 կմ2 տարածք։ Բնակչության խտությունը՝ 20,1 մարդ/կմ²։ Քաղաքի տոնը նշվում է ապրիլի 10-ին։
Պատմություն
Քաղաքը հիմնադրվել է 1895 թվականին ապրիլի 10-ին։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Մարանիան նահանգի բնակավայրեր
Սրնգահավեր
Սրնգահավեր, ճնճղուկանմանների կարգի թռչունների ընտանիք։ Հայտնի է 3, Հայաստանում՝ 1 տեսակ՝ սրնգահավը (Bombycilla garrulus). պատահական չվահյուր է։
Հայաստանում առաջին անգամ գրանցվել է 1982 թվականին Երևանում՝ չուի ճանապարհին։ Մարմնի երկարությունը 18 սմ է, թևերի բացվածքը՝ 32-35,5 սմ, կենդանի զանգվածը՝ 60 գ։ Փետրածածկը վարդադարչնագույն ու մոխրագույն է, գլխին կա երկար փետուրների փունջ (փուփուլ)։ Կզակն ու ակնաշերտը սև են։ Ներքնապոչը շիկակարմրադարչնագույն է, թևի ներքին թափահարող փետուրների ծայրերը՝ փոքր կարմիր շերտով։ Պոչի ծայրը դեղին է։ Հասուն անհատների արտաքին թևի թափահարող փետուրների ծայրերը վառ դեղին ու սպիտակ են։ Էգի պոչի ծայրի դեղինն ավելի նեղ է։ Երիտասարդի մարմինն ավելի խամրած է, ներքևից՝ խայտավոր, արտաքին թևի թափահարող փետուրների միայն ծայրերը բաց գույնի խայտերով են։ Ձմռանը կերակրվում է երամներով։ Բնակվում է հատապտղատու թփերով հարուստ տարածքներում, քաղաքների պուրակներում։ Սնվում է հատապտուղներով, անողնաշարավորներով։
Կատեգորիա:Ճնճղուկանմաններ
Շտեֆան Սվիտեկ
Շտեֆան Սվիտեկ (Štefan Svitek, ), չեխոսլովակ ռեցիդիվիստ, որը 1987 թվականին ծայրահեղ դաժանությամբ սպանել էր իր հղի կնոջը և երկու դուստրերին։ Այդ հանցագործության համար դատապարտվել է մահապատժի։ Չեխոսլովակիայի տարածքում վերջին մահապատիժն է եղել (այդ թվում՝ երկրի բաժանումից հետո ընկած ժամանակահատվածում)։
Կենսագրություն
Շտեֆանի հայրը հարբեցող էր, և նա մեծացել էր ընտանեկան բռնության մթնոլորտում։ Այս տեսակի վարքագծին սովոր լինելով՝ նա այն համարել է նորմալ։ Դեռևս դեռահաս տարիքում դատապարտվել է մի քանի հանցագործությունների համար, այդ թվում՝ գողության և կենդանիների նկատմամբ դաժան վերաբերմունքի համար։ Ազատության մեջ գտնվելու ժամանակահատվածները տևել են ոչ ավելի, քան մեկ տարի։ Իրականացված ամենամեծ հանցագործությունը մտավոր հետամնաց կնոջ բանտարկությունն էր, որին նա պարբերաբար բռնաբարում էր։
Առնվազն մեկ անգամ անցել է ալկոհոլիզմի բուժման և հոգեբուժական կլինիկայում բուժման կուրս։ Ամուսնացել է Մարիա անունով գնչուական ծագմամբ կնոջ հետ, որն առաջին ամուսնությունից դուստր ուներ։ Ամուսինները տեղափոխվել են Բանսկոբիստրիցկի երկրամասի Բրեզնո քաղաք։ Շուտով Սվիտեկն սկսել է իրեն խիստ ագրեսիվ պահել ընտանիքում։ Պարբերաբար ծեծել է կնոջն ու դուստրերին (ամուսինները 1983 թվականին դուստր են ունեցել) ։
Սպանություն, դատ և մահապատիժ
Օրվա առաջին կեսին՝ 1987 թվականի հոկտեմբերի 30-ին, Սվիտեկն իր ընկերոջ հետ սղոցել և փայտ են ջարդել իր ծանոթի վառելիքի համար։ Աշխատանքի համար նրանք երկու շիշ հաղարջի գինի են ստացել, որով գնացել են պանդոկ։ Այնտեղ նրանք երկարուձիգ խմել են ստացված ալկոհոլը և պատվիրել ևս մի քանի բան։ Այնուհետև գնացել են «Գրոն» հյուրանոց, որտեղ խմել են մինչև փակվելը։ Տան ճանապարհին հարբած Սվիտեկն ընկել է ու քնել նստարանի վրա։ Նրա ընկերը հեռացել է։ Մոտ մեկ ժամ անց, ցրտից արթնանալով, նա տուն է գնացել, որտեղ չի հայտնաբերել հղի կնոջը և երկու դուստրերին (չորս և վեց տարեկան)։ Հետո նա պարզել է, որ նրանք իրենից թաքնվել են ամառային շինությունում, որի դռները փակված են եղել։ Շտեֆանը սկսել է թակել դուռը, սակայն կինը նրա վրա բղավել է, որ հեռանա։ Դա նրան զայրացրել է, և նա որոշել է կոտրել դուռը։ Բերելով կացինը՝ Շտեֆանը բացել է դուռը և սկսել հայհոյել իր կնոջը դուռը չբացելու համար։ Կինը երես է թեքել Շտեֆանից՝ չպատասխանելով նրան ։
Շտեֆանն ըստ երևույթին կորցրել է իր ինքնավերահսկողությունը և կնոջը կացնով 16 հարված է հասցրել՝ գլուխը գրեթե առանձնացնելով մարմնից։ Այնուհետև նկատելով, որ աղջիկներն արթնացել են, նա հարձակվել է նրանց վրա։ Իրեն մոտիկ գտնվողին կացնով հարվածել է երեք անգամ, մյուսին՝ չորս անգամ։ Արյան տեսքն ուժեղ սեռական գրգռում է առաջացրել նրա մոտ։ Մյուս սենյակից բերած խոհանոցային դանակներով կտրել է կնոջ վիզն ու որովայնը, պոկել է նրա աղիքները և նետել հատակին։ Այնուհետեւ կտրել է կուրծքը, որը նույնպես գցել է հատակին։ Մարմնի մեջ վեց ամսական պտուղ կար, որը դեռ շարժվում էր։ Դանակի օգնությամբ Շտեֆանը նրա փորոտիքն էլ է հանել։ Կնոջ մարմնի հետ գործողություններ կատարելու ժամանակ նրա մոտ օրգազմ է սկսվել։ Դրանից հետո նա որոշել է աղջիկների մարմինները փաթեթավորել ջուտային պարկերով և տանել անտառ։ Արդեն տան մոտ կրկին սեռական ցանկություն է առաջացել, և նա, աղջիկներին տան հյուրասենյակ տեղափոխելով, նրանց պայուսակներից գցել է գետնին։ Դանակով նա բացել է նրանց որովայնը և հանել ներքին օրգանների մի մասը։ Նրանց դրել է իր շուրջը։ Նա բռնաբարել է մեռած մարմինները և ձեռնաշարժությամբ զբաղվել դրանց վրա՝ կտրելով մարմինների կտորները և դանակով դրանք պատառիկների վերածել ։
Սվիտեկը գնացել է տուն, որտեղ լվացվել է, սրբել սվիտերի արյունը, փոխել է կեղտոտ հագուստը, որը նա թաքցրել է տան դիմաց գտնվող ցախի կույտի մեջ։ Դրանից հետո լքել է քաղաքը։ Սվիտեկը գնացել է լքված հայրական տուն, որտեղ հարբել է և որոշել ինքնասպան լինել, բայց հարբելով քնել է։ Հաջորդ օրը նա ջարդել է մեկ այլ տուն, որտեղ էլ թաքնվել է։ Այնտեղ նա գտել է «Ալպայի» շիշ, որը խմելուց հետո որոշել է կախվել, բայց սկզբից դանակի օգնությամբ իրեն կրտել է։ Այնուհետև նա կառուցել է փայտամած և փորձել է կախվել, բայց պարանը չի պահել։ Սվիտեկը մեծ բարձրությունից ընկել է, գլխով հարվածել և կորցրել գիտակցությունը։ Երբ նա ուշքի է եկել, տան մոտ լսել է բեռնատարի աղմուկը և որոշել է փախչել ։ Այդ ժամանակ Մարիայի ընտանիքն արդեն գտել է մարմինները, և Սվիտեկին փնտրում էր ոստիկանությունը։ Թուլացած լինելով աճուկի վերքից առաջացած արյան կորստից`ճանապարհի մոտ կանգնած Սվիտեկին գտել է պարեկային մեքենաներից մեկը։ Նա տեղափոխվել է հարցաքննության, որտեղ խոստովանել է կատարածը։ Իր արարքում չի զղջացել և ափսոսանք չի հայտնել ։
Պաշտպանությունը չի կարողացել մեղմել նրա դատավճիռը։ Բանսկա Բիստրիցա քաղաքի շրջանային դատարանը Շտեֆան Սվիտեկին դատապարտել է պատժի առավելագույն չափի՝ մահապատժի։ Դատավճիռն ի կատար է ածվել Բրատիսլավայում, թեև սպանվածի հարազատները համոզված էին, որ դատավճիռը չի կատարվել, և Սվիտեկը պարզապես տեղավորվել է հոգեբուժարանում։ Շտեֆան Սվիտեկը Չեխոսլովակիայում վերջին մահապատժի ենթարկվածն էր։ Չեխոսլովակիայի փլուզումից հետո ինչպես Չեխիայում, այնպես էլ Սլովակիայում, չեն իրականացվել մահապատժի դատավճիռներ ։
Շտեֆան Սվիտեկի հանցագործության մասին ֆիլմը թողարկվել 2012 թվականին «Najväčšie kriminálne prípady Slovenska» փաստավավերագրական հեռուստասերիալում ։
Արտաքին հղումներ
Կատեգորիա:Մահապատժի ենթարկված անձինք Կատեգորիա:20-րդ դարի հանցագործներ
Նյարդախտաբանությունը Հայաստանում
Նյարդախտաբանության բնագավառի զարգացումը Հայաստանում պայմանավորված է Ա. Արզումանյանի նախաձեռնությամբ 1926 թվականին ԵՊՀ բժշկական ֆակուլտետում, իսկ 1958 թվականին ԲԿԻ-ում (1997 թվականից՝ ԱԱԻ) նյարդաբանության ամբիոնների ստեղծմամբ։ Առաջինը հետազոտվել են նյարդային համակարգի ախտահարումները մալարիայի և բրուցելոզի ժամանակ։ Զբաղվել են պոլիոմիելիտի, ցրված սկլերոզի, մկանային թուլության, գրիպի ժամանակ գլխուղեղի բորբոքման, բազմասեզոնային ուղեղաբորբերի ախտորոշման ու բուժման հարցերով։ Երկրորդ համաշխարհային պատերազմի (1939-1945 թթ.) տարիներին ԳՀ աշխատանքներ են կատարվել հիմնականում նյարդային համակարգի վնասվածքների ախտածնության ու բուժման (Ա. Հակոբյան, Գ. Միրզոյան), 1950-1960-ական թվականներին՝ գլխուղեղի անոթ, հիվանդությունների, արյան շրջանառության անցողիկ ու սուր խանգարումների՝ կաթվածների (Գ. Միրզոյան, Ս. Թորոսյան) վերաբերյալ։ 1970-ական թվականներից Երևանում և հանրապետության մյուս քաղաքներում սկսել են գործել նյարդաբան, բաժանմունքներ։ 1976 թվականից է. Գևորգյանի ղեկավարությամբ կատարվել են հիմնարար հետազոտություններ վեգետատիվ նյարդային համակարգի ախտաբանության, պարոքսիզմալ համախտանիշների զարգացման օրինաչափությունների, ինչպես նաև պարբերական հիվանդության, զարկերակային գերճնշման, շաքարային դիաբետի, այլ օրգան-համակարգերի հիվանդությունների ժամանակ նյարդային համակարգի ախտահարման առանձնահատկությունների վերաբերյալ։ 1977 թվականին Յու. Թունյանի նախաձեռնությամբ հանրապետությունում ստեղծվել է առաջին անգիո-նյարդաբանական բաժանմունքը, որտեղ ներդրվել են ուղեղի անոթների ռեոգրաֆիան, անոթագրությունը, կատարվել հիմնարար հետազոտություններ կաթվածների ռիսկի գործոնների, բուժման մոտեցումների ու հետազոտման եղանակների վերաբերյալ։ Առաջին անգամ կատարվել է բազմակլինիկական հետազոտություն, ստեղծվել կաթվածներով հիվանդների տեղեկատվական բազա (Յու. Թունյան, Հ. Բակունց)։
1980-ական թվականներից զարգացել է էպիլեպտոլոգիան՝ նյարդաբանական գիտության նոր ուղղությունը (Հ. Մուրադյան, Վ. Դարբինյան), ստեղծվել է հատուկ սարքավորումներով հագեցած էպիլեպտոլոգական կենտրոն։ Աշխատանքներ են կատարվել ցնցումային համախտանիշներով հիվանդների բացահայտման, ախտորոշման, բուժման ու հաշվառման նպատակով։ 1990 թվականից հանրապետությունում լայնորեն կիրառվում է գլխուղեղի համակարգչային ու միջուկամագնիսառեզոնանսային շերտագրությունները, որոնք լրջորեն խթանել են նյարդաբանության հետագա զարգացումը։ Անհամեմատ բարելավվել են բազմաթիվ նյարդաբանական հիվանդությունների ախտորոշումն ու բուժման ելքը։ Հնարավոր է դարձել վաղաժամ ախտորոշել այն նյարդաբանական հիվանդությունները, որոնց բուժումը համարվում է անհետաձգելի։ Լայնորեն կիրառվել է էլեկտրա-նյարդամկանագրության եղանակը, որը մեծապես նպաստել է նյարդամկանային հիվանդությունների ուսումնասիրմանը (Մ. Գրիգորյան, Բ. Գրիգորյան)։
Վերջին տարիներին կատարվել են բազմամյա (5-20 տարի) բազմակենտրոն հետազոտություններ՝ նվիրված ժառանգական հիվանդություններին՝ Հենթինգտոնի հիվանդությանը (Ա. Կարապետյան), ցրված սկլերոզին (Մ. Հակոբյան), թուլամտությանն ու Ալցհեյմերի հիվանդությանը (Հ. Մանվելյան, Հ. Համբարձումյան)։ Հիմնարար ուսումնասիրություններ են կատարվում աշխարհի լավագույն ԳՀ կենտրոններում ու համալսարաններում՝ նվիրված գլխուղեղի սեփական բջջային իմուն համակարգի պատասխանին՝ ուղեղի հյուսվածքի վնասվածքների ժամանակ, նյարդագեներացիային, նյարդային հյուսվածքի վրա տարբեր ախտածին գործոնների ազդեցությանը (Հ. Մանվելյան)։ Ներկայումս ՀՀ-ում կատարվում են առաջնային առողջապահ, խնդիր համարվող կաթվածների բազմակողմանի հետազոտություններ՝ այդ հիվանդության ժամանակ զարգացող բնորոշ անոթային միկրոշրջանառության հոսքի և արյան բջիջների մակարդելիության փոփոխությունների (Գ. Հովհաննիսյան և ուրիշներ ), կաթվածի վիճակագրության (Լ. Գիմոյան) վերաբերյալ։ Ողնաշարածին ցավային համախտանիշների հետազոտություններով բացահայտվել է դրանց լայն տարածվածությունը, ստեղծվել են ուղեցույցներ (Գ. Մանուչարյան)։
Շարունակվում են գիտական աշխատանքները՝ նոր ծագած առաղշապահպանական խնդիրների՝ միելինազրկող (դեմիելինացնող) հիվանդությունների տարածվածության, ախտորոշման ու բուժման առանձնահատկությունների ուսումնասիրության, նյարդաբորելիոզի կամ լայմի հիվանդության բնական օջախների ու փոխանցման ուղիների պարզաբանման, ինչպես նաև տարածվածության ու ախորոշման եղանակների հետազոտության, նեյրոդեգեներատիվ հիվանդությունների խմբին դասվող բազմաթիվ համախտանիշների ուսումնասիրության վերաբերյալ։ Արդի հայկական նյարդաբանությունն ինտեգրված է համապատասխան միջազգային կազմակերպությունների աշխատանքներին, հայ գիտնական-նյարդաբաններն իրենց ուսումնասիրության արդյունքները տպագրում են աշխարհում հայտնի մասնագիտական ամսագրերում։
Կատեգորիա:Նյարդախտաբանություն Կատեգորիա:Հայաստանի առողջապահություն
Ծովային քարադր
Ծովային քարադր, քարադրների ընտանիքին պատկանող բնադրող-չվող և քիչ տարածված թռչուն, որը գրանցված է Հայաստանի Հանրապետության Կարմիր գրքում։
Բույն
80-90 մմ տրամագծով բույնը ոչ խորը փոսիկ է։ Ցամքարը պատրաստված է չոր ջրային բույսերից։ Բնադրում է գետնին։ Առաջին ձվերը բներում հայտնվում են մայիսի երրորդ տասնօրյակից հուլիսի առաջին կեսը։ Դնում է 31 մմ տրամագծով, բաց կանաչավուն-դարչնագույն, մուգ դարչնագույն և բաց կապտամանուշակագույն պտերով 3 ձու։ Երիտասարդ, ձմեռային թարմ փետրածածկով անհատները հասուն թռչունների խմբերում հանդիպում են սեպտեմբերի ընթացքում։ Թխսակալման ժամանակ վտանգի դեպքում քարադրը աշխատում է թաղվել բնի մեջ և հնարավորին չափ մնալ անշարժ, վտանգի անխուսափելիության դեպքում և բույնը փրկելու նպատակով անաղմուկ, գաղտագողի դուրս է սողում բնից, կռացած ու մանրաքայլ, թևերը քարշ տալով անցնում է որոշակի տարածություն և իր վրա հրավիրում վտանգը։ Պաշտպանական ճիչերը սրնգի զրնգուն հնչյուններ են հիշեցնում։
Տարածվածություն
Տարածված է Պորտուգալիայից մինչև Ճապոնիա, դեպի հարավ` մինչև Կապյան Երկիր, Ցեյլոն, Տասմանիա, ԱՄՆ, Վեստ Ինդիա ու Չիլիի ափերը։
Բնադրում է Արարատի մարզում` Արմաշի ձկնաբուծական տնտեսության տարածքում, հավանաբար, նաև մասնատված` Արմավիրի մարզում, Արմավիր քաղաքի շրջակայքում ։
Պահպանություն
Բնադրավայրերը հայտնի են միայն Արմաշի ձկնաբուծական տնտեսության տարածքից։ Պոպուլյացիան կազմված է հավանաբար 30-40 զույգից։
Սպառնացող վտանգներից է փոքր թվաքանակը, տնտեսական գործունեության արդյունքում բնորոշ ապրելավայրերի ոչնչացումը և ենթադրվող բնադրավայրերի մոտ անասունների արածեցումը։
Ծանոթագրություններ
Կատեգորիա:Թռչուններ այբբենական կարգով Կատեգորիա:Քարադրանմաններ Կատեգորիա:Եվրասիայի թռչուններ Կատեգորիա:Քորդավորներ Կատեգորիա:Ողնաշարավորներ Կատեգորիա:Թռչուններ Կատեգորիա:ՀՀ Կարմիր գրքում գրանցված կենդանիներ Կատեգորիա:Խոցելի տեսակներ Կատեգորիա:Աֆրիկայի թռչուններ Կատեգորիա:Եվրոպայի թռչուններ
Ռանդա Կասիս
Կենսագրություն
Մինչև 2012 թվականի օգոստոսը Ռանդա Կասիսը նաև Սիրիայի ազգային խորհրդի անդամ էր։ Նա Սիրիայի աշխարհիկ և ժողովրդավարական ուժերի կոալիցիայի նախկին նախագահն էր և ներկայումս գտնվում է Սիրիայի ազգային խորհրդում ։ Սիրիական աշխարհիկ և ժողովրդավարական ուժերի կոալիցիան՝ աշխարհիկ և ժողովրդավարական սիրիական ընդդիմության կորիզը, ստեղծվել է տասներկու մահմեդական, քրիստոնեական, արաբական և քրդական կուսակցությունների միավորման հետևանքով, որոնք սիրիական փոքրամասնություններին կոչ են արել աջակցել Բաշար ալ-Ասադի կառավարության դեմ պայքարին ։
Օլեգ Պրոտոպոպով
Օլեգ Պրոտոպոպով (Оле́г Алексе́евич Протопо́пов, ), ԽՍՀՄ սպորտի վաստակավոր վարպետ (1962 թվական զուգասահքում, զրկվել է 1979 թվականին): Կրկնակի օլիմպիական չեմպիոն: Հանդես է եկել Լյուդմիլա Բելոուսովայի հետ: Օլեգ Պրոտոպոպովը և Լյուդմիլա Բելոուսովան հորինել ու առաջին անգամ կատարել են բազմաթիվ տարրեր, որոնք հետագայում մտել են աշխարհի գեղասահորդների մրցույթների պարտադիր ծրագիր:
Կենսագրություն
Օլեգ Պրոպոպոպովը մեծացել է Լենինգրադում, վերապրել շրջափակումը: Պրոտոպոպովի հուշերի համաձայն՝ առաջին չմուշկը նրան նվիրել էր խորթ հայրը՝ բանաստեղծ Դմիտրի Ցենզորը, նա «փրկեց մեր կյանքը` հանելով ինձ ու մայրիկիս շրջափակման մեջ գտնվող Լենինգրադից, երբ մենք արդեն մահվան եզրին էինք» :
Ռանդա Կասիս
Կենսագրություն
2015 թվականին՝ Ղազախստանի նախագահի հետ համաձայնեցնելուց հետո, Ռանդա Կասիսը նախաձեռնել է Աստանայի քաղաքական ծրագրի գործարկման գործընթացը՝ սիրիական ընդդիմությանը միավորելու նպատակով ։ Ծրագրի շրջանակներում բանակցությունների առաջին փուլի կարգավորիչ է դարձել Ղազախստանի դեսպան Բաղդադ Ամրեևը, իսկ նիստի բացմանը ելույթ է ունեցել Ղազախստանի արտաքին գործերի նախարար Էռլանդ Իդրիսովը ։ Երկրորդ փուլում, որպես կարգավորիչ հանդես է եկել կենտրոնի քաղաքական և արտաքին գործերի նախագահ Ֆաբիեն Բաուսարը ։
Օլեգ Պրոտոպոպով
Կենսագրություն
Օլեգը գեղասահքով սկսել է զբաղվել շատ ուշ՝ 15 տարեկանից (1947 թվական)՝ Նինա Վասիլիևնա Լեպնինսկայայի ղեկավարությամբ: 1951 թվականին պատրաստվում էր մասնակցել համամիութենական մրցույթներին, սակայն կանչեցին ծառայության Բալթյան նավատորմ: Հանդես է եկել Մարգարիտա Բոգոյավլեսկայայի հետ, ում հետ էլ 1953 թվականի ԽՍՀՄ առաջնությունում գրավեց բրոնզե մեդալ: 1954 թվականին սկսեց հանդես գալ Լյուդմիլա Բելոուսովայի հետ, ում նա հանդիպել էր Մոսկվայում կայացած սեմինարի ժամանակ: Նրանք որոշեցին հանդես գալ միասին, փորձեցին կատարել որոշ տարրեր: Սպորտսմենները կարծում էին, որ իրենք համապասխանում են միմյանց: Պրոտոպոպովը այդ ժամանակ ծառայում էր Լենինգրադի Բալթյան նավատորմում, իսկ Բելոուսովան սովորում էր Մոսկվայի Ռուսական տրանսպորտի համալսարանում: Բելոուսովան տեղափոխվում է Պետերբուրգի պետական տրանսպորտի համալսարան, տեղափոխվում է Լենինգրադ, և 1954 թվականի դեկտեմբերին մարզիկները սկսում են միասին մարզվել Իգոր Մոսկվինի ղեկավարությամբ, որոշ ժամանակ՝ Պ. Պ. Օռլովի: Ժամանակ առ ժամանակ նրանք աշխատում էին միասին, պատրաստում իրենց ծրագրերը:
Ռանդա Կասիս
Կենսագրություն
2016 թվականին Մոսկվայի և Աստանայի խմբերի դրոշների ներքո Ռանդա Կասիսը մասնակցել Է Ժնևի խաղաղ բանակցություններին ։ Նա նաև Սիրիայի աշխարհիկ և ժողովրդավարական ընդդիմադիր պատվիրակության Քադրի Ջամիլի համանախագահն է ։ Ընդդիմության մյուս անդամների կողմից նա քննադատության է ենթարկվել Բաշար ալ-Ասադի հետ համագործակցությամբ քաղաքական ռեժիմի փոփոխություն քարոզելու և քաղաքացիական պատերազմին ռուսական միջամտությանն աջակցելու համար ։